CELEX: 32011D0513
Language: lv
Date: 2011-08-19 00:00:00
Title: 2011/513/ES: Komisijas Īstenošanas lēmums ( 2011. gada 19. augusts ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū sojas fosfolipīdu fosfatidilserīnu kā jaunu pārtikas produktu sastāvdaļu (izziņots ar dokumenta numuru C(2011) 5897)

20.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 215/20
            
         KOMISIJAS ĪSTENOŠANAS LĒMUMS
   (2011. gada 19. augusts),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū sojas fosfolipīdu fosfatidilserīnu kā jaunu pārtikas produktu sastāvdaļu
   (izziņots ar dokumenta numuru C(2011) 5897)
   (2011/513/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Cantox Health Science International uzņēmuma Enzymotec Ltd. vārdā 2009. gada 28. septembrī Somijas kompetentajām iestādēm iesniedza pieprasījumu par sojas fosfolipīdu fosfatidilserīna kā jaunas pārtikas produktu sastāvdaļas laišanu tirgū.
            
         
               (2)
            
            
               Somijas kompetentā pārtikas produktu novērtējuma iestāde 2010. gada 14. aprīlī sniedza sākotnējo novērtējuma ziņojumu. Ziņojumā secināts, ka uzņēmums Enzymotec ir sniedzis pietiekamu informāciju, lai atļautu sojas fosfolipīdu fosfatidilserīna kā jaunas pārtikas produktu sastāvdaļas laišanu tirgū.
            
         
               (3)
            
            
               Komisija 2010. gada 21. aprīlī sākotnējā novērtējuma ziņojumu nosūtīja visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikts viens pamatots iebildums pret šā produkta tirdzniecību, kas attiecas uz maksimālo dienas devu. Saskaņā ar 6. panta 4. punkta noteikumiem ir nepieciešams Komisijas īstenošanas lēmums, kurā tiktu ņemts vērā pamatotais iebildums.
            
         
               (5)
            
            
               Sojas fosfolipīdu fosfatidilserīns atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Sojas fosfolipīdu fosfatidilserīnu, kā norādīts I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajiem lietošanas veidiem.
   2. pants
   Ar šo lēmumu atļautā sojas fosfolipīdu fosfatidilserīna nosaukums uz to saturoša pārtikas produkta etiķetes ir “sojas fosfatidilserīns”.
   3. pants
   Šis lēmums ir adresēts Enzymotec Ltd., P.O. Box 6, Migdal HaEmeq, 23106 Israel.
   
      Briselē, 2011. gada 19. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      I PIELIKUMS
      
         Sojas fosfolipīdu fosfatidilserīna specifikācija
      
      
         Apraksts
      
      Jaunā pārtikas produktu sastāvdaļa ir bālganas līdz gaiši dzeltenas krāsas pulveris. Tā ir arī pieejama šķidrā veidā gaiši brūnā līdz oranžā krāsā. Šķidrais veids kā nesēju satur vidējas virknes triacilglicerīdus (MCT). Tas satur zemāku fosfatidilserīna līmeni, jo tajā ir ievērojams eļļas (MCT) daudzums.
      Sojas fosfolipīdu fosfatidilserīnu iegūst augsta fosfatidilkolīna satura sojas lecitīna fermentīvās transfosfatidilācijas reakcijā ar aminoskābi L-serīnu. Fosfatidilserīns sastāv no glicerofosfāta struktūras, kas ar fosfodiestera saiti konjugēts ar 2 taukskābēm un L-serīnu.
      
         Struktūrformula
      
      
         
      
                  Sojas fosfolipīdu fosfatidilserīna raksturojums
               
            
                  Parametri
               
               
                  Pulverveidā
               
               
                  Šķidrā veidā
               
            
                  Mitrums
               
               
                  mazāk par 2 %
               
               
                  mazāk par 2 %
               
            
                  Fosfolipīdi
               
               
                  ne mazāk par 85 %
               
               
                  ne mazāk par 25 %
               
            
                  Fosfatidilserīns
               
               
                  ne mazāk par 61 %
               
               
                  ne mazāk par 20 %
               
            
                  Glicerīdi
               
               
                  mazāk par 2 %
               
               
                  nepiemēro
               
            
                  Brīvais L-serīns
               
               
                  mazāk par 1 %
               
               
                  mazāk par 1 %
               
            
                  Tokoferoli
               
               
                  mazāk par 0,3 %
               
               
                  mazāk par 0,3 %
               
            
                  Fitosterīni
               
               
                  mazāk par 0,2 %
               
               
                  mazāk par 0,2 %
               
            
   
      II PIELIKUMS
      
                  Sojas fosfolipīdu fosfatidilserīna lietošanas daudzums (mg)
               
            
                  Dzērieni uz jogurta bāzes
               
               
                  50 mg/100 ml
               
            
                  Pulveri uz piena pulvera bāzes
               
               
                  3,5 g/100 g
                  (līdzvērtīgs 40 mg/100 ml, kad gatavs dzeršanai)
               
            
                  Pārtikas produkti uz jogurta bāzes
               
               
                  80 mg/100 g
               
            
                  Graudu batoniņi
               
               
                  350 mg/100 g
               
            
                  Konditorejas izstrādājumi uz šokolādes bāzes
               
               
                  200 mg/100 g
               
            Sojas fosfolipīdu fosfatidilserīnu var izmantot pārtikā īpašiem medicīniskiem mērķiem vienīgi saskaņā ar Komisijas Direktīvu 1999/21/EK (1).
      
         (1)  OV L 91, 7.4.1999., 29. lpp.